Gwerrieri u Sinjorini: Marv Mejlak u l-Poeżija tal-Ġisem' D.. huma d-dixxiplini akkademiċi li matul dawn l-aħħar ħmistax-il sena kkonċentraw l-attenzjoni tagħhom fuq il-ġisem uman bħala tema ewlenija Wisq probabbli kien ix-xogħol ta' Michel Foucaultli immotiva diversi studjużi ta' dixxiplini u orjentamenti differenti biex jistudjaw il-ġisem u jħarsu lejh minn angoli differenti. Ix-xogħol ta' Foucault ipprovda l-għodda xjentifika lil numru kbir ta' studjużi biex jiġbdu konklużjonijiet filosofiċi, soċjoloġiċi u storiċi dwar kif il-bniedem ħares lejn il-ġisem uman u lejn il-funzjonijiet tiegħu fi żminijiet differenti $ Nistgħu ngħidu wkoll li dawn l-istudji rawmu oħrajn f'oqsma artistiċi diversi, fosthom il-letteratura, l-arti performattiva u dik viżwali, li flimkien sawru korposfera ddettaljata li serviet ta' dokument storiku u soċjali $ Mil-lat soċjali, l-ispirazzjoni Foucaultjana hija evidenti ħafna fl-istudji Femministi, Lesbjani u Gav dwar ir-rappreżentazzjoni tal-ġisem f'oqsma differenti ta' l-arti. Dawn l-istudji joħolqu argumenti li matul iż-żminijiet il-ġisem intuża sabiex jissaħħu konċentrazzjonijiet ta' poter li wasslu għall-ħolqien ta' proċessi soċjali li min-naħa tagħhom isawru sterjotipi u inugwaljanzi soċjali. L-iktar kunċett ċentrali f'dan id-diskors huwa dak ta' l-alterità: il-ħolqien ta' l-'Ieħor' fuq bażi ta' ġisem u sesswalità, bl-idea ċentrali tkun li dawn huma kostruzzjonijiet soċjali u mhux bijoloġiċi$ Il-ġisem, għalhekk, jibda jitqies bħala entità li tmur ħafna lilhinn mill-għadam, il-laħam, u l-ġilda. il-MALTI Terġa', il-ġisem jittieħed f'abitati differenti. L-aktar abitat ovvju huwa l-erotiku. Il-ġisem minnu nnifsu huwa sors erotiku u din id-dimensjoni hija waħda importanti ħafna fl-istudju tal-letteratura u ta' oqsma oħrajn ta' l-arti. Ir-rappreżentazzjoni tal-ġisem bħala sors ta' erotiżmu ma tintrabatx biss mas- sesswalità imma hija marbuta wkoll mas-sagru u r-reliġjuż.' Dan jista' jinftiehem aħjar fix-xbihat ta' figuri reliġjużi u fl-antropomorfizzazzjoni tad-divin $ Trid ukoll tittieħed konsiderazzjoni ta' l-użu metaforiku tal-ġisem, li tvarja mir-rappreżentazzjoni tad-divin u l-ispiritwali, għall-astratt, u anki għal dak kollu li mhuwiex uman. L-istudji dwar il-ġisem jagħtu rendikont iddettaljat ta' kif il-korp uman intuża biex jirrappreżenta ż-żmien, il-politika (permezz tal-bodv politic u anki tal-patrija u kunċetti oħra simili). L-iskop ta' dan l-artiklu huwa li tiġi studjata l-korposfera li toħroġ mill-poeżija ta' kittieba li ħafna drabi ġiet assoċjata biss mal-ħlewwa, ma' l- innoċenza u s-sabiħ: Marv Mevlak. Il-poeżija ta' l-unika poetessa Romantika Maltija toffri għalqa mdaqqsa ta' materjal li minnu nistgħu niskopru dimensjonijiet oħra tal-poeżija ta' din il-mara. In-nisa sbieħ, l-irġiel … Ħarsa mill-qrib lejn il-poeżija ta' Mevlak turi l-attenzjoni kbira li tat lill-figura femminili. Fil-fatt, il-karattri prinċipali li tippreżenta Mevlak fil-poeżiji narrattivi tagħha huma nisa. Dan l-aspett huwa importanti ħafna għall-fatt li l-kittieba Romantiċi l-oħrajn, fil-maġġoranza assoluta, ippreżentaw eroj irġiel, filwaqt li n-nisa kienu hemm biex iżejnu r-rakkont bi ġmielhom u bl-innoċenza u s-sottomissjoni tagħhom. ''Grezz il-Gwerriera', merfugħa mill-ktieb Album (1947) hija l-eżempju l-aktar ċelebri ta' dan, fejn bis-saħħa ta' waħda tfajla Malta ssalva minn ħbit mill-Għarab. Sa l-Ħakem ta' Malta jibqa' mgħaġġeb bil-kuraġġ kbir li turi din it-tfajla li waħidha mexxiet kontro-attakk kontra l-aggressuri ta' Malta. Sa hawnhekk, il-poeżija diġà turi ċerta oriġinalità meta mqabbla ma' x'kien jinkiteb mill-kittieba rġiel, iżda (u għall-fini ta' dan l-artiklu huwa aktar interessanti) Mevlak tmur lilhinn. Meta tintebaħ bl-attenzjoni 'maskili' li l-Hakem jagħtiha wara r-rebħa fuq l-għadu, Grezz tgħarrfu li hija għarusa lil ċertu Peppi l-Grillu minn Birkirkara li Għalkemm fqajjar, smajjar, qsajjar Isbaħ minnu 'l ħadd ma naral Grezz il-Gwerriera' mhux biss tiddevja min-norma Romantika li tagħti erojina minflok eroj, imma taqleb ir-rwoli li ħoloq l-isterjotip Romantiku. Il-Ħakem jimmeravilja ruħu bil-ġmiel ta' Grezz, l-aktar b' ''xuxet is-sbul id-deh'b', filwaqt li Peppi m'huwiex il-ġuvni sabiħ li jippareġġja mat-tfajla; lanqas m'hu ż-żagħżugħ mibni u immuskolat kif kien l-ideal Romantiku u l-isterjotip tax-xbieha maskili. L-istess jiġri f'poeżija narrattiva oħra mill-istess ġabra, 'Id-Destin ta' St. Clement'': il-mara tal-kaptan ta' bastimenttissejjaħ 'l-imperatriċi/Ta' l-imperu ikħal nir' u 'l-ġenna tal-baħar, / kulħadd fiha jara l-ġmiel'. Iżda m'huwiex il-ġmiel li jispikka l-aktar f'din il-mara, imma l-qlubija tagħha. L-istess karatteristika nsibuha f' 'Il-Warda Maltija u l-Anġlu tax-Xelter. Hawn ukoll niltaqgħu ma' tfajla mill-isbaħ — Karmena — li waqt ħbit mill-ajru tinġibed lejn Ġorġ li jkun qiegħed jistkenn fl-istess xelter magħha. Aktar 'il quddiem, meta Ġorġ isib ruħu fl-armata jiddefendi lil pajjiżu, Karmena, tilbes ta' raġel biex tkun tista' tmur ħdejh u tkun tista' tipparteċipa fid-difiża tal-pajjiż. U tispiċċa maqtula: erojina oħra li l-kittieba rġiel ftit li xejn ħolqu bħalha. In-nisa fil-poeżiji ta' Mevlak huma kollha sbieħ, u l-poetessa toqgħod attenta ħafna li anki jekk ma tgħidx kategorikament li mara hija sabiħa, tagħmel hekk permezz tad-deskrizzjoni li tagħti tagħha. Fil-poeżiji tagħha l-karattri nisa jew il-karattri femminili huma numerużi: l-erojini li diġà semmejna, sinjorini, ommha, il-Madonna, ix-xemx, ħlejqiet oħrajn li jiġu antropomorfizzati ma' nisa (sbieħ), saħansitra ideat astratti li jieħdu kwalitajiet femminili. Mill-banda l-oħra, il-karattri rġiel jew maskili huma ftit,u waħda mill-affarijiet li jispikkaw f'dan ir-rigward hija t-trattament differenti li Mevlak tagħti lill-karattri skond il-ġens tagħhom. Peppi l-Grillu, dak is-smajjar u qsajjar (u allura ikrah) huwa wieħed minn numru żgħir ta' rġiel imsemmija minn Mevlak. Minn din il-lista qasira ta' rġiel, il-Grillu m'huwiex l-uniku ikrah li hemm. Pereżempju fil-poeżija 'Monument lil Ġorġ Mevlak (Missieri)',merfugħa mill-ġabra Villa Mevlak (1947), Mevlak tiddieħaq bl-istatura ta' missierha: Dan kien missieri, raġel tgħidlu mdaqqas, Lewn qamħi, qargħi, tgħoddu mal-ħoxnin, Għajnejh kannella kbar, mnieħru suffara, Mustaċċi 'l fuq bil-ponta, mibrumin. L-istess bħal fil-każ ta' Grezz u l-Grillu, omm u missier Mevlak, għallinqas kif tiddeskrivihom hi f'Villa Mevlak huma l-oppost ta' xulxin: il-mara hija sabiħa, ir-raġel mhux. F'Villa Mevlak il-poetessa tiddeskrivi 'l ommha fil-poeżija fMonument Mananni Mevlak (imwielda) Grech (Ommij' b'dan il-mod: Sabiħa għadha llum wiċċha jirkaċċa, Mur ara meta kellha xi tmintax, Le mhux għax ommi, imm'hekk jitlob is-sewwa, Ta' mparha isbaħ minnha ma tarax. It-trattament differenzjali li Mevlak tagħti lil karattri femminili u oħrajn maskili jmiss ukoll lil ħwejjeġ oħrajn li mhumiex umani. Il-ktieb b'poeżija waħda Dawra Misterjuża (1947) jirrakkonta vjaġġ fantastiku li Mevlak tagħmel, fejn f'xi waqtiet tkun akkumpanjata mix-xemx u f'oħrajn mill-qamar. Ix-xemx tbus lil Mevlak fuq xufftejha u min-naħa tagħha l-kittieba tindroduċiha bħala dik li f'qatt ma rajt maestuż daqsha / Sabiħa u ħamranija.' Malli x-xemx tħabbar lil Mevlak li se jkollha titlaq — 'Skużani ħafna Marv Mevlak, qalbi, / Se nitlaq u nħallik' — il-kittieba tingħafsilha qalbha x'ħin taraha sejra. Lill-qamar ma tagħtihx deskrizzjoni hekk sabiħa, pjuttost timbarazza ruħha xi ftit minnu wara li fi ktieb ieħor tgħid li l-qamar m'huwiex sabiħ bħax-xemx. Mhux għax ma nsibux irġiel magħquda u b'saħħithom u sbieħ. F'''Il-Warda Maltija u l-Anġlu tax-Xelter', il-ġuvni jitlaqqam ''anġlu' u tajjeb li naraw liema huma l-fattizzi li jagħmluh sabiħ: kuntrarju għal Peppi l-Grillu, Ġorġ f' 'Il-Warda Maltija u l-Anġlu tax-Xelter' għandu L.J għajnejh żoroq, Xuxtu mdeh'ba bħar-raġġi tax-xemx Qisha r-reġina Is-sbieħ, għal Marv Mevlak, huma dawk b'għajnejhom żoroq u b'xagħarhom isfar. Hemm diversi poeżiji li fihom il-karattri li tinnamra magħhom għandhom żewġ karatteristiċi komuni: il-kulur blu ta' l-għajnejn, u x-xagħar lewn id-deheb. Imkien daqs kemm fil-poeżija 'Whv Do Xou Love Me7', merfugħa mill-ġabra Songs Xou Will Like (1971) ma nsibu dikjarazzjoni hekk ovvja ta' x'inhu s-sabiħ skond Marv Mevlak. Miktuba f'sensiela ta' distiċi, Mevlak titkellem fuq l-imħabba fiżika u toħroġ forma li fil-fatt hija l-ideal li kienet diġà kitbet dwaru f'diversi poeżiji tagħha: Filwaqt li hija ovvja li din id-deskrizzjoni hija ta' waħda mara, l-affarijiet li jingħad dwar din il-persuna huma l-figura ideali skond Mevlak. F''Monument Mananni Mevlak (imwielda) Grech (Ommi)' lis-sinjura Mevlak taħsibha Ingliża'. Għalkemm jeżistu Ingliżi anki suwed, fuq livell popolari ix-xbieha sterjotipata ta' l-''Ingliżi' hija x-xbieha bjonda, b' għajnejn żoroq,u wiċċ mimli nemex; pjuttost ix-xbieha nordika milli xi oħra. Din hija x-xbieha dominanti fl-iġsma sbieħ fil-poeżiji ta' Marv Mevlak. Grezz fi ''Grezz il-Gwerriera', ix-xbejbiet sbieħ ta' Santa Luċija f'Santa Luċija' (b'wiċċhom mimli nemex l), is-Sinjura Mevlak u Ġorġta' 'Il-Warda Maltijau l-Anġlu tax-Xelter' għandhom kollha fattizzi Nordiċi. Wieħed ma jistax jifred il-kitba ta' dawn il-poeżiji mill-perjodu partikolari li nkitbu fih. Filwaqt li d-deskrizzjonijiet l-aktar komuni ta' kif kienu jidhru l-Maltin jiddeskrivu karnaġġjon skur u xagħar iswed, Mevlak tikteb fuq Maltin b'dehra Nordika, jew aħjar, ta' dehra ''Ingliża''. Dan il-punt huwa interessanti meta wieħed iqis li mir-rapporti numerużi ta' vjaġġaturi lejn Malta jew ta' uffiċjali għolja fl-amministrazzjoni ta' l-Ordni jew dik Brittanika, donnu li hemm qbil kważi unanimu li l-ġisem Malti ma kellu ebda ħjiel ta' dehra Nordika; anzi, kien ġisem pjuttost tan-nofsinhar, jekk mhux ukoll Għarbi kif deskritt minn uħud. Domenique Vivant De Non f'ġurnal li kiteb fl-1789 jikkummentali l-fattizzi tal-Maltin huma '' Għarab daqs il-lingwali jitkellmu Sa ħamsin sena wara, jidher li l-ġisem Malti kien baqa' l-istess, għallinqas skond ma jgħid Alphonse de Lamartine, fil-kummentarju tal-vjaġġi tiegħu lejn il-Lvant. Uħud minn dawn il-vjaġġaturi kienu kategoriċi fil-konklużjonijietli ġibdu: il-Maltin huma Għarab u dan minħabba li huma ''qosra, b'saħħithom, imbaċċna, b'xagħarhom innukklat, imneħirhom ċatt, xufftejhom mibrumin 'il fuq, u l-karnaġġjon l-istess bħal dak tan-nies tal-Barberija'.1l Madankollu jidher li mal-miġja ta' l-Ingliżi, jew ftit wara, il-ġisem Malti beda jinbidel, tant li fi ktieb ippublikat fl-1938, Eric Brockman jitkellem fuq tfajliet b'xagħarhom 'imdieheb daqs tan-Norveġiżi''Ż u oħrajn b'għajnejhom skuri. Fi ktieb ieħor, l-istess awtur jargumenta li l-Maltin bdew jitilfu l-Latinità tagħhom mas-snin għoxrin, iż-żwiġijiet imħallta ma' l-Ingliżi bdew jiżdiedu, it-tfajliet Maltin, l-ewwel tal-bliet imbagħad ta' l-irħula, bdew jaddottaw drawwiet u saħansitra kostumi ta' l-Ingliżi wkoll. Il-'virus Ingliż' ,kif isejjaħlu Brockman, beda jqum wara li kien ilu rieqed għal seklu sħiħ; f'daqqa waħda tfaċċa anki minħabba reazzjoni kontra l-Italja Faxxista.5 Mela, fi żmien li kienet qiegħda titkellem fuq is-sinjorini tagħha Marv Mevlak, dawn seta' diġà kellhom għajnejn blu u xagħarhom isfar. Madankollu Mevlak tagħmel lix-xbieha l-bjonda, jew għallinqas mhux-samra, bħala l-ideali, u dan għaliex il-bjond kien ifakkar fl-'leħor' dominanti. Mhux ta' b'xejn,mela, li s-sinjorina Vella, f' 'Is-Sinjorina M Antonjetta Vella', għalkemm għandha għajnejha kannella, għandha ħarsa Ċtixbah ħafna 'l tar-Reġina'. Is-sinjorini sbieħ u safja Il-predispożizzjoni ta' Dun Karm Psaila lejn it-tfajliet li jaħdmu r-raba tista' tikkonvinċina li r-Romantiċiżmu Malti ħares lejn din il-mara u mhux biss idealizzaha imma wkoll bidilha f'simbolu ta' dak li huwa purament u tipikament Malti. M'huwiex Dun Karm biss li jidealizza lil din ix-xbieha kampanjola, il-mara mibruma li l-ewwelnett tgħix ħaġa waħda ma' l-art li wilditha u t- tieni tistmell il-belt u dak kollu li ħiereġ minnha. Biżżejjed li wieħed isemmi kif il-pitturi 'folkloristiċi' ta' Edward Caruana Dingli jpinġu l-istess tfajla li Dun Karm kiteb dwarha: gustuża, mibruma, b'par wardiet ħomor, u qatt ma tidher bjonda. Marv Mevlak, iżda, timla l-poeżiji tagħha b'nisa differenti ħafna minn dawn. in-nisa l-ħelwin li tikteb dwarhom, tneħħi l-erojini nazzjonali, huma sinjorini petiti u mhux bdiewa. Antonjetta Vella, li għandha ''wiċċ sbejjaħ, roża fin qisu tal-kina', taħdem bħala inspectress fl-iskejjel elementari tal-Gvern; għandha dehra delikata b' 'imnieħer mislut, kelmtiha żina / bi ħlewwa ta' manjieri minn ġol-vina'. Is-sinjura Cassar, fil-poeżija 'Is-Sinjura Elizabeth Cassar', għandha tbissima bħal tal- ''pupi fl-armatura'. Aktar milli bidwija, Elizabeth Cassar iddoqq il-pjanu. L-istess bħall-kittieba l-oħrajn ta' żmienha, Mevlak ħarset lejn il-ġisem tal-mara, u mhux tar-raġel, biex tevoka l-ġmiel Malti, u l-istess bħall-awturi Romantiċi l-oħrajn, Mevlak iċċelebrat dan il-ġmiel billi tat deskrizzjonijiet pjuttost iddettaljati, ċerti drabi saħansitra erotiċi. Id-differenza bejn Mevlak u l-kittieba kontemporanji tagħha hi li n-nisa li tkellmet dwarhom kienu ta' xeħta borgiża u mill-bliet, jiġifieri dawk li kienu qegħdin jimitaw, fi Ibieshom u fil-manjieri tagħhom, lis-sinjorini Ingliżi li kienu jkunu Malta. Kien biss fl-aspett morali li Mevlak ittrattat lil dan il-ġisem femminili Malti bl-istess mod kif ittrattawh il-kittieba l-oħra rġiel. F' 'Dawra Misterjuża' wara li tkun għamlet il-vjaġġ fantastiku tagħha, Mevlak tindirizza lin-nisa ta' Malta u b'ton maternalistiku ħafna tgħidilhom: U intom nisa, sħabi, agħrfu rabbu, Għax intom tkunu l-ħtijal Tellgħulna nies li għajb ma jkunx li jagħmlu Lill-ġieħ ta' l-art Għawdxija: Bl-għonnella, żommu s-satra u l-mistħija U s-sokra ġewwa l-bieb, Ħa nibqgħu nisa li tgħidilna nisa U mhux jgħajruna dwiebl Ilbieskom u drawwietkom żommu xierqa Il-galbu jżejjen debba, Mel' aħseb ara kemm il-ġieħ isebbaħ L-għotjiet li għandha xebbal Is-safa, bħall-ġmiel, kellha tkun dik il-kwalità tant importanti li bih jissebbaħ il-ġisem femminili Malti. Anki f'dan il-każ, il-ġisem maskili mhux talli huwa inviżibbli, talli donnu huwa lilhinn minn kull possibilità li jitħammeġ: huwa l-ġisem femminili bissii jista' jikkorrompi ruħu. Hawnhekk ukoll, mela, minkejja din l-assenza ovvja tal-ġisem maskili, dak li qiegħda tagħmel Mejlak huwa li ssaħħaħ il-kostruzzjonijiet soċjali kontemporanji tal-maskulinità u l-femminilità. Kif tgħid Garb, is-soċjetà tħalli l-marka tagħha fuq il-ġisem, u timmodifikah skond kif tiħtieġ hi. ' Naturalment, id-diskors ta' safa u ġmiel se jinkludi wkoll id-diskors reliġjuż. Fil-poeżija ta' Mevlak dawn iż-żewġ kwalitajiet jilħqu l-apiċi tagħhom fil-figura tal-Madonna, Din tagħti lill-poetessa lok ideali fejn tista' tiċċelebra l-ġmiel femminili, għaliex minn tant kwalitajiet li kittieba oħrajn taw lill-Madonna, Mevlak għażlet il-ġmiel bħala l-aktar importanti. Ġmiel il-Madonna jisboq il-ġmiel li l-poetessa rat fin-nisa l-oħrajn li ltqajna magħhoms'issa. F' VillaMevlak hemm numru ta' poeżiji ddedikati lill-Madonna u fost dawn hemm disgħa dwar fjuriet differenti li l-ġmiel tagħhom jixxebbah ma' dak tal-Madonna. Madankollu, filwaqt li n-nisa l-oħrajn huma deskritti b'ċertu dettall, il-fattizzi, il-karnaġġjon, ix-xagħar, l-għajnejn u l-forma tal- Madonna ma narawhom qatt; Mevlak ma turihomina qatt. Li nistgħu ngħidu hu li m'hemm xejn u ħadd isbaħ minnha. Filwaqt li n-nisa l-oħra jidhru tant fiżiċi, tant imlaħħma, il-ġisem tal-Madonna jibqa' moħbi anki f'dak il-waqt li suppost qegħdin narawh quddiemna. F' Is-Sinjura tal-Villa', fil-fatt, Mevlak tagħmilha ċara li lanqas biss se tipprova tagħtina ritratt ta' din il-mara: L-isfa tfajla, bint il-ġenna, Din ix-xbieha tal-Madonna7 L-isbaħ fost is-sbieħ ma nistgħux narawha, daqslikieku ġisimha m'huwiex tal- laħam, m'għandux forma, m'għandux karatteristiċi — għandu biss sensiela ta' effetti, fosthomli kulħadd jitgħaxxaq b'dan il-ġmiel, inkluż is-sema ('Ortensia' u 'Kampanella')u Alla ('Dalja''). U huwa permezz ta' dawn l-effetti li Mevlak tiddeskrivi l-ġmiel tal-Madonna mingħajr ma tlaħħmu. Iż-żmien vs in-nisa Anki għal Marv Mevlak iż-żmien huwa l-ikbar għadu tal-bniedem. Madankollu, għal poetessa li fiha jispikka n-nuqqas ta' niket u malinkonija, iż-żmien ma jittiħidx bħala l-ħabbar tal-mewteventwali , daqskemm il-qirda tal-ġmiel fiżiku. Wara kollox ,anki jekk il-ġmiel korporali huwa ċċelebrat, xorta jidher li hemm element ta' vanità f'dan kollu, tant li, kif rajna, Mevlak ukoll trid tgħatti s- sbuħija bl-għonnella. F' 'Facinga Mirror' , poeżija oħra merfugħa minn Songs Vou Will Like, il-poetessa tagħmel appell ieħor lin-nisa li xi darba kienu sbieħ: tħarsux aktar lejn il-mera. Dawn in-nisa li xi darba ċċelebratilhom ġmielhom, issa, proprju fl-għatba tax-xjuħija, il-poetessa titħassarhom għaliex il-ġmiel dbiel. Il-wardiet jisparixxu, il-laħam isir pallidu, l-għajnejn jidħlu fil-ħofra u dik il-ħeġġa ta' dari tonqos. In-nisa li jħarsu lejn il-mera u 'jiddislokaw ruħhom' mix-xbieha li tħares lejhom' issa jiksbu s-simpatija tal-poetessa hekk kif tarahom jillottaw għall-impossibbli. Katrin, fil-poeżija ''Tliet Ritratti ta' Ħajja' (Album) kienet, bħal kull mara oħrali tikteb dwarha Mevlak ,mara sabiħa b' 'wiċċtta' tuffieħa', Ġanni,żewġha, bħalma titlob in-norma ta' l-isterjotip,kien ''f'saħħtu qisu għoqda'.Illum, xjieħu t-tnejn — mhux biss xagħarhom bjad imma wiċċhom sar ''boroż', u fejn qabel ħarsu lejn xulxin b'ammirazzjoni issa jagħtu ' 'l xulxin ħarsa ta' ħniena'. 'Tliet Ritratti ta' Ħajja' hija poeżija ta' disfemiżmu, fejn id-deskrizzjoni tax-xjuħija hija ddettaljata daqs kull deskrizzjoni tal-ġmiel li tagħti Mevlak: Dak il-ħin, imkerċha, imħattba, Nanntu tqum togħrok wirikha, Ġanni jqum skuxxat xejn b'anqas Jaqbad f'idha ħa jwiżinha. Minn ġol-but tal-fardal tagħha, Katarin tatu maktur, Qaltlu: ''Xxotta xufftejk naqra Għax il-Igħab magħhom idur. L-1 Mur u ġib mehries ħa nisħqu, Il-qubbajt farrku ġulġlieni' Qaltlu hi: ''Ftakar li aħna, Ħalqna mar u t-tnejn bla snien ' Id-deskrizzjoni tal-kruha, tad-deterjorament fiżiku ixxaqleb lejn il-grottesk, anki jekk l-għan ta' Mevlak hu li toħloq tbissima u simpatija lejn koppja li xjaħet u baqgħet tinħabb. L-istess bħalma tagħmel fil-każ ta' Peppi l-Grillu, Mevlak ma toqgħodx lura milli tagħtina ritratt ta' żewġ iġsma 'koroh'; il-ħarsa tagħha lejn il-ġisem tixħetha anki jekk dan ikun ikrah, kif rajna wkoll f' Monument Ġorġ Meplak (Missieri). Dan isaħħaħ il-punt li l-ħarsa tagħha Mevlak ma tixħethiex fuq is-sabiħ, iżda fuq il-ġisem: żagħżugħ, b'saħħtu, żnell, sbejjaħ imma wkoll xiħ, iddeterjorat, u ikrah. Jirriżulta li taħt il-libsa ta' sempliċità li tikkaratterizza l-poeżija ta' Megvlak, jitqajmu punti li jikkontradixxu l-innoċenza tat-testi tagħha. L-ewwel nett hemm din il-ħarsa fissa lejn il-ġisem uman li jingħata attenzjoni kbira u huwa ċċelebrat fil-ġmiel u anki fil-kruha tiegħu. Barra minn dan hemm ukoll id-dimensjoni politika li toħroġ minn dan il-ġisem, dimensjoni li tikxef tensjoni bejn it-tradizzjoni u l-isterjotip fuq naħa u d-devjazzjoni fuq oħra. In-nisa libsin l-għonnella, biżlin u ħawtiela, preokkupati b'surithom — hekk kif xtaqet u rrikmandat is-soċjetà —$ u n-nisa l-eroj li saħansitra jaqdu rwoli tradizzjonalment maskili. Hemm ukoll il-punt dwar liema forma ta' mara Mevlak għażlet biex tikteb dwarha. M'hemmx dubju li, filwaqt li n-nisa bl-għajnejn żoroq u b'xagħarhom imdieheb jimmarkaw devjazzjoni oħra ta' Mevlak mit-tradizzjoni Romantika, il-preferenza tagħha għax-xbieha Nordika hija l-effett tal-kolonjaliżmu, fejn l-ieħor dominanti jieħu dimensjoni u valur simboliku tant qawwi li l-kolonjalizzat jibda jidentifika miegħu u jinkorpora fih aspetti u kwalitajiet li 'l barra mill-istorja kolonjali tiegħu kienu jkunu totalment aljeni għalih. L-inviżibilità (anki jekk mhux l-assenza totali) tal-ġisem maskili fil-poeżija ta' Mevlak tkompli tagħti x-xeħta xi ftit devjanti tal-poeżija tagħha: l-iġsma ta' l-irġiel f'dawk il-każi rari meta jiġu deskritti huma jew 'koroh' (jew tad-daħq), inkella jidhru bħalma jidhru dejjem u l-poetessa qajla tagħtina dettalji dwarhom. Din l-inviżibilità tmiss ukoll lill-ġisem tal-poetessa nfisha. Id-deskrizzjoni li Mevlak tagħti ta' ġisimha fil-poeżija 'Monument Marv Mevlak' hija minima, anzi tgħid li tixbah lil missierha u ssemmi fatturi li semmiethom fil-poeżija dwaru. Mill-bqija ġisimha jibqa' inviżibbli, bħal xiħadd li qiegħed josserva minn moħba. Fix-xebh tagħha ma' missierha Mevlak tieħu l-karatteristiċi 'maskili', jew aħjar karatterstiċi 'mhux-femminili': kuntrarju għan-nisa l-oħrajn Mevlak ma tħarisx lejn il-mera, ma tinħasadx bis-sinjali taż-żmien fuq il-ġilda u lanqas titlef ħin tagħmel l-affarijiet 'tan-nisa'. Fl-istess poeżija fejn ixxebbah lilha nfisha ma' missierha, tkompli: 'm'għandix moħħ niżżejjen, / jew nilgħab ma' persunti, jew mal-libsa'. Il-poetessa tiddisassoċja ruħha mill-'femminilità' kif mifhuma soċjalment u tinħeba wara l-ħarsa tagħha, tiskorpora ruħha u ssir inviżibbli. Anki hawn nerġgħu nilmħu t-tensjoni tal-kontradizzjoni, il-għaliex filwaqt li tagħmel dan l-att devjanti, Mevlak issaħħaħ l-attitudni tas-soċjetà patrijarkali li tħares lejn is-sess femminili bħala s-sess estetiku: huwa l-ġisem tal-mara li qiegħed hemm biex in-nies iħarsu lejh u mhux tar-raġelu,aktar minn hekk, hija l-identità tal-mara li l-aktar li tiddependi mid-dehra fiżika tagħha u mhux dik tar-raġel, bħallikieku l-ġisem tal-mara qiegħed għal-lest biex jiġi analizzat, skrutinizzat.'$ Id-dettalji li Mevlak tagħti ta' l-iġsma tan-nisa (li wara kollox huma simili għal dawk li kitbu dwarhom il-poeti rġiel) huma frottil-ħarsa klandestina tal-poetessa moħbija wara l-għata li tagħmilha inviżibbli. Kotba ta' Marv Mevlak imsemmijin fl-artiklu Pleġġ il-Hena (Malta: Lux Press, 1945) Dawra Misterjuża (Malta: Lotus Press, 1947) Villa Mevlak (Malta: Lotus Press, 1947) 1 Dan l-artiklu huwa parti mix-xogħol ta' l-awtur fuq it-teżi tad-dottorat tiegħu dwar il-ġisem fil-poeżija Maltija tas-seklu 20.